open-index/open-wikipedia-markdown huggingface dataset:
Ρωσικό θωρηκτό Slava

Το ***Σλάβα*** (ρωσικά: Слава "Δόξα") ήταν ένα προ-ντρεντνωτ θωρηκτό του Αυτοκρατορικού Ρωσικού Ναυτικού, το τελευταίο από τα πέντε θωρηκτά της κλάσης *Μποροντίνο*. Ολοκλήρώθηκε πολύ αργά για να συμμετάσχει στη Ναυμαχία της Τσουσίμα κατά τη διάρκεια του Ρωσο-Ιαπωνικού Πολέμου, και επιβίωσε από αυτή, ενώ όλα τα αδελφά της πλοία είτε βυθίστηκαν κατά τη διάρκεια της είτε παραδόθηκαν στο Ιαπωνικό Ιαπωνικό Ναυτικό.

Υπηρετώντας στη Βαλτική Θάλασσα κατά τη διάρκεια του Α' Παγκοσμίου Πολέμου, το *Σλάβα* ήταν το μεγαλύτερο πλοίο της Ρωσικής Μοίρας του Κόλπου της Ρίγα το οποίο πολέμησε με τον Γερμανικό Στόλο Ανοικτών Θαλασσών στη Μάχη του Κόλπου της Ρίγας κατά τον Αύγουστο του 1915. Κατά το υπόλοιπο του 1915 και κατά τη διάρκεια του 1916, βομβάρδισε επανειλημμένα γερμανικές θέσεις και στρατεύματα . Κατά τη διάρκεια της Μάχης του Μουν Σάουντ το 1917, το *Σλάβα* υπέστη σοβαρές ζημιές από το γερμανικό ντρέντνωτ SMS Κένιγκ, αυξάνοντας σημαντικά το βύθισμα της. Το ρηχό κανάλι κατέστησε αδύνατη τη διαφυγή του και τελικά προσάραξε στο στενό του Μουν Σάουντ μεταξύ του νησιού του Μουχού (Φεγγαρί) και της ηπειρωτικής χώρας. Οι εσθονικές αρχές το διέλυσαν κατά τη δεκαετία του 1930.

## Περιγραφή
αριστερά|μικρογραφία|300x300εσ|
To *Σλάβα* είχε μήκος 118,69 μέτρα στην ίσαλο και συνολικό μήκος 121,1 μέτρα, πλάτος 23,2 μέτρα και βύθισμα 8,9 μέτρα, 965 χιλιοστά περισσότερο από όσο είχε σχεδιαστεί. Το κανονικό του εκτόπισμα ήταν 14.646 τόνοι, σχεδόν 914 τόνους περισσότερο από το εκτόπισμα του σχεδιασμού του (13.733 τόνοι).

Το πλοίο διέθετε δύο τετρακύλινδρες κατακόρυφες ατμομηχανές τριπλής εκτόνωσης, οι οποίες κινούσαν μία τετράφυλλη προπέλα, με είκοσι λέβητες υδραυλικού συστήματος Μπελβίλ, οι οποίοι παρείχαν ατμό σε πίεση 2128 kPa.  Οι μηχανές και οι λέβητες είχαν κατασκευαστεί από την Baltic Works. Οι κινητήρες είχαν συνολική σχεδιασμένη ισχύ 15.800 ίππων, αλλά στις δοκιμές απέδωσαν 16.378 ίππους, προσδίδοντας μέγιστη ταχύτητα 17,64 κόμβων  (32,67 χλμ/ώρα). Σε πλήρη φόρτωση μετέφερε 1350 τόνους άνθρακα οι οποίοι της επέτρεπαν ακτίνα δράσεως 2590 ναυτικών μιλίων (4.800 χλμ). Είχε τέσσερις διαιμονικές μονάδες, με χωρητικότητα 150 kW και δύο βοηθητικούς γεννήτες χωρητικότητα 64 kW. &nbsp;&nbsp;
δεξιά|μικρογραφία|Το Σλάβα ενώ βυθίζεται

Κατηγορία:Ρωσικά πολεμικά πλοία
Κατηγορία:Πολεμικά πλοία του Α' Παγκοσμίου Πολέμου
Κατηγορία:Ναυάγια
Μπαλαίικα Θεσσαλονίκης

Τα **Μπαλαίικα** είναι μικρός οικισμός της Θεσσαλονίκης στο Δήμο Χαλκηδόνος.

## Γενικά στοιχεία
Τα Μπαλαίικα βρίσκονται στα όρια με την Περιφερειακή Ενότητα Κιλκίς σε υψόμετρο 242 μέτρα, δίπλα και ΝΔ. από το Ξηροχώρι ενώ απέχουν περίπου 19 χλμ. Α. από τα Κουφάλια (έδρα του δήμου) και 27 χλμ. ΒΔ. από την Θεσσαλονίκη. Βορειοανατολικά από το χωριό είναι η Πικρολίμνη, νότια η Νέα Μεσημβρία και νοτιοδυτικά ο Βαθύλακκος. 

Αναφέρονται επίσημα ως ξεχωριστός οικισμός το 1961 να απογράφονται στον κοινότητα Ξηροχωρίου. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Ξηροχώρι αποτελούν την ομώνυμη κοινότητα που υπάγεται στη Δημοτική Ενότητα Αγίου Αθανασίου του Δήμου Χαλκηδόνος. Σύμφωνα με την απογραφή 2021 απογράφησαν 28 κάτοικοι ενώ με αυτήν του 2011 είχε 35. 

## Παραπομπές


Κατηγορία:Χωριά του νομού Θεσσαλονίκης
Κατηγορία:Δήμος Χαλκηδόνος
Εργατικές Κατοικίες Κουφαλίων

Οι **Εργατικές Κατοικίες** είναι συνοικισμός των Κουφαλίων ο οποίος βρίσκεται στη δυτική άκρη τους. Απογράφονται επίσημα ως ξεχωριστός οικισμός για πρώτη φορά το 2011 στο Δήμο Χαλκηδόνας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τα Κουφάλια αποτελούν την ομώνυμη κοινότητα που υπάγεται στη Δημοτική Ενότητα Κουφαλίων και σύμφωνα με την απογραφή 2021 απογράφησαν 255 κάτοικοι ενώ με αυτήν του 2011 είχε 289. 

## Παραπομπές


Κατηγορία:Χωριά του νομού Θεσσαλονίκης
Κατηγορία:Δήμος Χαλκηδόνος
Σαιν-Μαρτέν-συρ-Κοζέλ

Το **Σαιν-Μαρτέν-συρ-Κοζέλ** (, , ) είναι γαλλική κοινότητα στο νομό του Πα-ντε-Καλαί, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Πα-ντε-Καλαί
Σον Μπέικερ

Ο **Σον Μπέικερ** (αγγλ. *Sean Baker*, γενν. 26 Φεβρουαρίου 1971) είναι Αμερικανός σκηνοθέτης, σεναριογράφος, μοντέρ και παραγωγός του κινηματογράφου. Οι περισσότερες ταινίες του έχουν ως θέμα τις ζωές ανθρώπων του περιθωρίου, ιδίως μεταναστών και σεξεργατών. Η πρώτη ταινία που σκηνοθέτησε ήταν το *Four Letter Words* (2000) και ακολούθησαν οι *Take Out* (2004), *[[Ο πρίγκιπας του Μπρόντγουεϊ]]*, *[[Στάρλετ]]* (2012), *[[Tangerine]]* (2015), *[[The Florida Project]]* (2017), *[[Red Rocket]]* (2021) και *[[Anora]]* (2024). Παραλλήλως, στην τηλεόραση έγινε γνωστός από την κωμική σειρά *[[Greg the Bunny]]*.

Για την ταινία του *Anora* ο Μπέικερ έλαβε πολλές τιμητικές διακρίσεις, ξεκινώντας με τον Χρυσό Φοίνικα στο Φεστιβάλ των Καννών συνεχίζοντας με BAFTA (από κοινού με τη σύζυγό του ) και τέλος στις 2 Μαρτίου 2025 έγινε ο πρώτος άνθρωπος που κέρδισε 4 Βραβεία «Όσκαρ» (Καλύτερης Ταινίας, Καλύτερης Σκηνοθεσίας, Καλύτερου Πρωτότυπου Σεναρίου και Καλύτερου Μοντάζ) *για την ίδια ταινία*, ενώ «ισοφάρισε» το ρεκόρ των περισσότερων »Όσκαρ» που κερδήθηκαν στην ίδια τελετή απονομής, το οποίο κατείχε ο Γουώλτ Ντίσνεϋ (τα βραβεία του Ντίσνεϋ ήταν για 4 διαφορετικές ταινίες, ενώ του Μπέικερ για μία μόνο, την *Anora*.
## Παραπομπές


Κατηγορία:Αμερικανοί σκηνοθέτες κινηματογράφου
Κατηγορία:Αμερικανοί σεναριογράφοι
Κατηγορία:Αμερικανοί μοντέρ
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Βραβευμένοι με Όσκαρ Καλύτερου Πρωτότυπου Σεναρίου
Κατηγορία:Παραγωγοί που κέρδισαν Όσκαρ Καλύτερης Ταινίας
Άνιγια

Η **Άνιγια** (εσθον. *Anija*, γερμ. *Hanniecken*) είναι χωριό της βόρειας Εσθονίας, στην Επαρχία Χάργιου και στον ομώνυμο δήμο Άνιγια, του οποίου ωστόσο δεν αποτελεί την έδρα, ούτε τον οικισμό με τους περισσότερους κατοίκους. Στην απογραφή του 2021 η Άνιγια είχε μόλις 92 κατοίκους έναντι 125 κατοίκων σε εκείνη του 2000.

Το χωριό αναφέρεται για πρώτη φορά το 1241 με την ονομασία «Χάνγκαιγκους» (*Hangægus*) στο *[[Απογραφικό Βιβλίο του Βασιλέα Βάλντεμαρ]]*. Από το 1482 ή ενωρίτερα χρονολογείται και το μεγάλο «Μέγαρο της Άνιγια», με το σημερινό όμως μέγαρο να έχει κτισθεί κατά τον πρώιμο 19ο αιώνα, ενώ και στη Ρωσική επανάσταση του 1905 πυρπολήθηκε αλλά αποκαταστάθηκε σχεδόν στην αρχική μορφή του. Το κτήριο αυτό έχει θαυμάσιες γύψινες διακοσμήσεις στην πρόσοψη όσο και στην πίσω πλευρά, καθώς και εβένινο κλιμακοστάσιο των αρχών του 20ού αιώνα. Το μέγαρο βρίσκεται πλέον εντός πάρκου με πολλά εισαχθέντα είδη δένδρων.

## Παραπομπές


Ανιγια
Βάλινγκου

Το **Βάλινγκου** (εσθον. *Valingu*) είναι χωριό της βορειοδυτικής Εσθονίας, στον Δήμο Σάουε της Επαρχίας Χάργιου. Στα τέλη του 2021 το Βάλινγκου είχε 264 κατοίκους έναντι 299 κατοίκων στην απογραφή του 2011. Βρίσκεται επί της σιδηροδρομικής γραμμής Τάλιν-Κέιλα, ανάμεσα στο Σάουε (που βρίσκεται 5 χιλιόμετρα βορειοανατολικά) και το Κέιλα (3 χιλιόμετρα δυτικά).

Το «Μέγαρο του Βάλινγκου» (*Walling*) κτίσθηκε τη δεκαετία του 1640. Το πέτρινο κλασικιστικό μονώροφο κύριο κτήριο, έργο των αρχών του 19ου αιώνα, δεν διασώζεται.

## Παραπομπές


Βαλινγκου
Γιούουλικου

Το **Γιούουλικου** (εσθον. *Juuliku*) είναι χωριό της βορειοδυτικής Εσθονίας, στον Δήμο Σάκου της Επαρχίας Χάργιου. Στην απογραφή του 2021 το Γιούουλικου είχε 428 κατοίκους έναντι 340 κατοίκων σε εκείνη του 2011. Στην περιοχή του χωριού υπάρχει έπαυλη του 1929, έργο του Γερμανοεσθονού αρχιτέκτονα Ρόμπερτ Νάτους.

## Παραπομπές


Γιουουλικ
Έλλαμαα

Το **Έλλαμαα** (εσθον. *Ellamaa*) είναι χωριό της βορειοδυτικής Εσθονίας, στον Δήμο Σάουε, της Επαρχίας Χάργιου. Στην απογραφή του 2021 το Έλλαμαα είχε 167 κατοίκους έναντι 172 κατοίκων σε εκείνη του 2011.

Τα κτήρια της φάρμας Τούουλικου (*Tuuliku*) που βρίσκονται δίπλα στο χωριό αναφέρονται ως αρχιτεκτονικά μνημεία. Το χωριό διαθέτει επίσης κάποια αρχαιολογικά μνημεία: ένα φρούριο, τρεις λίθινους τάφους, ένα αρχαίο νεκροταφείο και οικισμό.

## Παραπομπές


Ελλαμαα
NGC 1955

Το **[[Νέος Γενικός Κατάλογος|NGC]] 1955** ή **ESO 56-SC121** είναι ανοικτό σμήνος αστέρων το οποίο σχετίζεται με νεφέλωμα εκπομπής και βρίσκεται στον αστερισμό Δοράδα. Το νεφέλωμα αυτό είναι τμήμα περιοχής HII που ανήκει στο Μεγάλο Νέφος του Μαγγελάνου και ανακαλύφθηκε από τον αστρονόμο Τζέιμς Ντάνλοπ (James Dunlop) στις 3 Αυγούστου 1826.

## Παραπομπές


## Αναφορές

## Εξωτερικοί σύνδεσμοι
*
NGC 4874

Ο **[[Νέος Γενικός Κατάλογος|NGC]] 4874** είναι γιγαντιαίος ελλειπτικός γαλαξίας τύπου cD, ο δεύτερος λαμπρότερος στον αστερισμό Κόμη Βερενίκης. Τον ανακάλυψε ο αστρονόμος Ουίλιαμ Χέρσελ (William Herschel) το 1785 και απέχει 350 εκατομμύρια έτη φωτός από τη Γη. 

## Χαρακτηριστικά
Ο γαλαξίας περιβάλλεται από τεράστιο αστρική άλω που εκτείνεται έως και ένα εκατομμύριο έτη φωτός σε διάμετρο. Περιβάλλεται επίσης από πελώριο νέφος διαστρικού μέσου το οποίο θερμαίνεται από τη δράση υλικού που πέφτει προς τη κεντρική υπερμαζική μελανή οπή. Ένα πίδακας εξαιρετικά ενεργητικού πλάσματος εκτείνεται έως και 1700 έτη φωτός από το κέντρο του. Επίσης υπολογίζεται πως υπάρχουν  σφαιρωτά σμήνη.

## Υπερκαινοφανείς
Έχουν παρατηρηθεί δύο υπερκαινοφανείς στον NGC 4874:
* Ο **SN 1968B**, αγνώστου τύπου, από τον Φριτς Τζβίκυ (Fritz Zwicky) στις 3 Φεβρουαρίου 1968.
* Ο **SN 1981G**, τύπου&nbsp;Ia, στις 2 Ιουνίου 1981.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Κόμη Βερενίκης
4874
44628
08103
NGC 1482

Ο **[[Νέος Γενικός Κατάλογος|NGC]]1482** είναι φακοειδής γαλαξίας στον αστερισμό Ηριδανό. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια απέχει 64 εκατομμύρια έτη φωτός, σύμφωνα με τον νόμο του Χαμπλ. Μία μελέτη, που δεν βασίζεται στη μετατόπιση προς το ερυθρό, δίνει εκτίμηση  εκατομμυρίων ετών φωτός για την απόσταση. Ο αστρονόμος Ουίλιαμ Χέρσελ (William Herschel) ανακάλυψε τον γαλαξία αυτόν στις 19 Δεκεμβρίου 1799.

## Υπερκαινοφανής
Έχει παρατηρηθεί ένας υπερκαινοφανής αστέρας στον NGC 1482: ο αγνώστου τύπου **SN 1937E** στις 26 Νοεμβρίου 1937.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Ηριδανός (αστερισμός)
1482
14084
-03-10-054
Σορύς

Το **Σορύς** () είναι γαλλική κοινότητα στο νομό του Πα-ντε-Καλαί, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Πα-ντε-Καλαί
Επίσκοπος Μυρίνης Αθηναγόρας

Ο **Επίσκοπος Μυρίνης Αθηναγόρας** είναι Κολομβιανός Ιεράρχης του Οικουμενικού Πατριαρχείου που υπηρετεί ως Βοηθός Επίσκοπος της Ιεράς Μητροπόλεως Μεξικού.

## Βιογραφικά Στοιχεία
Ο κατά κόσμον Σαούλ Αλφόνσο Πέρεζ Γκάλβις γεννήθηκε στην Κολομβία, το 1968. Ασπάσθηκε την Ορθόδοξη Πίστη και βαπτίστηκε μαζί με τον Επίσκοπο Άσσου Τιμόθεο στην Ιερά Πατριαρχική και Σταυροπηγιακή Μονή του Αγίου Διονυσίου του εν Ολύμπω, από τον Μητροπολίτη Κίτρους, Κατερίνης και Πλαταμώνος Αγαθόνικο, ο οποίος τους χειροτόνησε Ιερείς και υπηρέτησαν ένα διάστημα στην Ιερά Μητρόπολη Κίτρους, Κατερίνης και Πλαταμώνος. 

Φοίτησε στο Εκκλησιαστικό Λύκειο Κιλκίς. Το 2002 αποφοίτησε από την Ανωτέρα Εκκλησιαστική Ακαδημία Θεσσαλονίκης, όπου είχε καθηγητή τον τότε Πρωτοσύγκελλο της Ιεράς Μητροπόλεως Βεροίας, Ναούσης και Καμπανίας και μετέπειτα Μητροπολίτη Κίτρους, Κατερίνης και Πλαταμώνος Γεώργιο.

Στις 31 Αυγούστου 2020, εξελέγη από την Αγία και Ιερά Σύνοδο του Οικουμενικού Πατριαρχείου Επίσκοπος Μυρίνης, Βοηθός Επίσκοπος της Ιεράς Μητροπόλεως Μεξικού. Στις 25 Οκτωβρίου 2020, χειροτονήθηκε Επίσκοπος, στον Ιερό Ναό της του Θεού Σοφίας πόλεως Μεξικού, από τον Μητροπολίτη Μεξικού Αθηναγόρας, συμπαραστατούμενος από τους Μητροπολίτες Φιλομηλίου Ηλία και Μεξικού Ιγνάτιο.

## Παραπομπές


Κατηγορία:Κολομβιανοί
Κατηγορία:Επίσκοποι του Οικουμενικού Πατριαρχείου
Κατηγορία:Επίσκοποι του 21ου αιώνα
Κατηγορία:Ιεραπόστολοι
Κατηγορία:Χριστιανοί θεολόγοι
Ιερά Μονή Αγίου Γεωργίου Κορινού Πιερίας

Η **Ιερά Μονή Αγίου Γεωργίου Κορινού Πιερίας** είναι ένα Ορθόδοξο Μοναστήρι που βρίσκεται κοντά στο χωριό Κορινό στα βόρεια του Νομού Πιερίας. Υπάγεται εκκλησιαστικά στην Ιερά Μητρόπολη Κίτρους, Κατερίνης και Πλαταμώνος.

## Ιστορικό και εγκαταστάσεις της Μονής
Η Ιερά Μονή Αγίου Γεωργίου Κορινού αποτελεί μια από τις αρχαιότερες Μονές του Νομού Πιερίας, η οποία χρονολογείται στα μέσα του 16ου αιώνα. Βρίσκεται δύο χιλιόμετρα έξω από την κωμόπολη του Κορινού και απέχει μόλις ένα χιλιόμετρο από την θάλασσα του Θερμαϊκού.  

Η παλαιότερη αναφορά που γίνεται στην Μονή του Αγίου Γεωργίου, είναι σε ένα τουρκικό χοτζέτι (τίτλος ιδιοκτησίας της εποχής) του 1561, το οποίο πιστοποιεί αγορασμένη κτηματική περιουσία του μοναστηριού στον Κορινό. 

Σήμερα η Ιερά Μονή Αγίου Γεωργίου εκτείνεται σε μία έκταση επτά στρεμμάτων περιφραγμένη με τοίχους δύο μέτρων. Στο κέντρο της Μονής δεσπόζει ο ναός του Αγίου Μεγαλομάρτυρος Γεωργίου του Τροπαιοφόρου (εορτάζει 23 Απριλίου ή την Δευτέρα της Διακαινησίμου), ενώ δεξιά και αριστερά υπάρχουν δύο ενωμένα με τον κεντρικό ναό παρεκκλήσια, του Αγίου Μεγαλομάρτυρος Φανουρίου (εορτάζει στις  27 Αυγούστου) και του Αγίου Νεκταρίου Αιγίνης (εορτάζει στις 9 Νοεμβρίου) τα οποία χρονολογούνται και τα δύο μέσα στην δεκαετία του 60'. Συγκεκριμένα το παρεκκλήσι του Αγίου Νεκταρίου ανεγέρθηκε το 1965 επί ηγουμενίας Μοναχής Κυριακής και ανακαινίσθηκε κατά εκ βάθρων το 2018, κατά την περίοδο της ηγουμενίας Γεροντίσσης Ειρήνης, με την φροντίδα και προσπάθεια της νυν Καθηγουμένης Μοναχής Αγαθονίκης.  

Όσον αφορά τον αρχιτεκτονικό ρυθμό του ναού, είναι μονόχωρη και μονόκλιτη βασιλική. Διαθέτει εξωνάρθηκα, όπου είναι τοποθετημένα τα κεριά και νάρθηκα κάτω από τον γυναικωνίτη. Ο γυναικωνίτης είναι απλός και έχει τη μορφή εξώστη. Η στέγαση του ναού γίνεται με αβαθή καμάρα, η οποία συγκρατείται από πέντε ξύλινα δοκάρια. Στην κεντρική είσοδο του ναού υπάρχει ένας φεγγίτης, ενώ στο κυρίως μέρος του ναού υπάρχει ένας σταυροειδής φεγγίτης. Οι αψίδες του ιερού και οι δύο μικρότερες του Διακονικού και της Πρόθεσης εξέχουν του ορθογωνίου κλίτους. 

Το τέμπλο του Καθολικού που χωρίζει το ιερό από το κυρίως ναό είναι ξύλινο με μία λιτή ξυλόγλυπτη διακόσμηση και χωρίζεται σε τρείς ζώνες, με θωράκια στην κατώτερη, μεγάλες φορητές εικόνες στην κεντρική και μικρές εικόνες σε δύο σειρές στην ψηλότερη. Αναφορικά με τις τοιχογραφίες του ναού, αυτές χωρίζονται σε δύο διαζώματα. Στο άνω διάζωμα υπάρχουν σκηνές από τον βίο και τα μαρτύρια του Αγίου Γεωργίου, ενώ στο κάτω διάζωμα έχουν αγιογραφηθεί ολόσωμοι Άγιοι. Στην Ιερά Μονή θησαυρίζεται μια εικόνα του Αγίου Γεωργίου, η οποία είναι τοποθετημένη σε προσκυνητάρι στα αριστερά του Καθολικού, απέναντι από τον αρχιερατικό θρόνο. Η Εικόνα επιτελεί συνεχώς θαύματα, και υπάρχουν καταγεγραμμένα περιστατικά προστασίας της αδελφότητας και προσκυνητών από τους οθωμανούς και όχι μόνο.

## Παραπομπές
https://labgeo.uniwa.gr/agios-georgios-korinoy-plirofories/

https://imkitrous.gr/monuments/%CE%B9%CE%B5%CF%81%CE%AC-%CE%BC%CE%BF%CE%BD%CE%AE-%CE%B1%CE%B3%CE%AF%CE%BF%CF%85-%CE%B3%CE%B5%CF%89%CF%81%CE%B3%CE%AF%CE%BF%CF%85-%CE%BA%CE%BF%CF%81%CE%B9%CE%BD%CE%BF%CF%8D/
Κοινότητα Παρθενίου

Η **Κοινότητα Παρθενίου** συστάθηκε το 1953 απόσπαση του οικισμού Παρθένιον από την κοινότητα Αδένδρου και τον ορισμό του ως έδρα της.

## Κοινοτάρχες

## Παραπομπές
Επίσκοπος Αχελώου Νήφων

Ο **Επίσκοπος Αχελώου Νήφων** (κατά κόσμον *Μαρίνος Καπογιάννης*, Αθήνα, 2 Δεκεμβρίου 1971) είναι Έλληνας ιεράρχης που υπηρετεί ως βοηθός επίσκοπος και πρωτοσύγκελλος της Ιερά Μητροπόλεως Πειραιώς.

## Βιογραφικό
Ο κατά κόσμον Μαρίνος Καπογιάννης γεννήθηκε στις 2 Δεκεμβρίου 1971 στην Αθήνα. Σπούδασε θεολογία στη Θεολογική Σχολή του Πανεπιστημίου Αθηνών, όπου πραγματοποίησε και μεταπτυχιακές σπουδές. Διάκονος χειροτονήθηκε στις 18 Ιουλίου 1999 από τον Μητροπολίτη Πειραιώς Καλλίνικο και πρεσβύτερος στις 25 Ιουνίου 2000 από τον ίδιο Μητροπολίτη, λαμβάνοντας ταυτόχρονα και το οφίκιο του αρχιμανδρίτη. Υπηρέτησε ως εφημέριος στους Ιερούς Ναούς Αγίου Βασιλείου Πειραιώς (2000-2008) και Αγίου Δημητρίου Νέου Φαλήρου (2008-2024). Διετέλεσε γενικός αρχιερατικός επίτροπος (2006-2008), πρωτοσυγκελλεύων (2008-2017) και πρωτοσύγκελλος (2017 έως σήμερα) της Μητροπόλεως Πειραιώς. Στις 25 Σεπτεμβρίου 2024 εκάρη μοναχός στην Ιερά Μονή Ζωοδόχου Πηγής Παλαιάς Κοκκινιάς.

Στις 4 Οκτωβρίου 2024 εξελέγη τιτουλάριος Επίσκοπος Αχελώου, βοηθός της Ιεράς Μητροπόλεως Πειραιώς. Χειροτονήθηκε στον βαθμό του επισκόπου την επόμενη ημέρα στον Ιερό Ναό Αγίας Τριάδος Πειραιώς. Τη χειροτονία τέλεσε ο Μητροπολίτης Πειραιώς κ.κ.Σεραφείμ, συμπαραστατούμενος από πλειάδα αρχιερέων.

## Παραπομπές


Κατηγορία:Επίσκοποι της Εκκλησίας της Ελλάδος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Μητροπολίτης Προικοννήσου Ιωσήφ

Ο **Μητροπολίτης Ιωσήφ** (κατά κόσμον *Εμμανουήλ Χαρκιολάκης*, Σητεία, 1955) είναι Έλληνας ιεράρχης του Οικουμενικού Πατριαρχείου, που διατελεί Μητροπολίτης Προικοννήσου από το 2008.

## Βιογραφικό
Ο κατά κόσμον Εμμανουήλ Χαρκιολάκης γεννήθηκε στην Σητεία της Κρήτης το 1955, όπου μεγάλωσε και ολοκλήρωσε της εγκύκλιες σπουδές του. Αποφοίτησε από τη Θεολογική Σχολή του Πανεπιστημίου Αθηνών το 1978. Μεταπτυχιακές σπουδές κανονικού δικαίου έκανε στο Sydney College of Divinity και λογοτεχνίας στο Flinders University της Νοτίου Αυστραλίας, απ’ όπου εκπόνησε και διδακτορικό.

Εργάσθηκε ως τραπεζικός στην Αθήνα, ως λαϊκός κατηχητής στη Μεταμόρφωση Αττικής και ως διευθυντής του Ιδρύματος «Ο Παντοκράτωρ» στο Παλαιό Φάληρο.

Στις 2 Ιουνίου 1979 εκάρη μοναχός. Διάκονος χειροτονήθηκε στις 3 Ιουνίου 1979 και πρεσβύτερος στις 27 Δεκεμβρίου 1981. Υπηρέτησε ως ιεροκήρυκας στην Ιερά Μητρόπολη Λευκάδος και Ιθάκης από το 1979 μέχρι το 1981, ως Πρωτοσύγκελλος της Ιεράς Μητροπόλεως Ιεραπύτνης και Σητείας από το 1981 μέχρι το 1987 και ως εφημέριος στο Σίδνεϊ από το 1987 μέχρι το 1989.

Στις 3 Δεκεμβρίου 1989 χειροτονήθηκε τιτουλάριος Επίσκοπος Αριανζού, βοηθός της Ιεράς Αρχιεπισκοπής Αυστραλίας. Δίδαξε λειτουργική και αρχαία και νέα ελληνική γλώσσα επί τριετία στη Θεολογική Σχολή του Αποστόλου Ανδρέου στο Σίδνεϊ. 

Στις 21 Ιουλίου 2003 εξελέγη Μητροπολίτης Νέας Ζηλανδίας. Στις 31 Αυγούστου 2005 παραιτήθηκε. Στις 24 Ιουνίου 2008 εξελέγη Μητροπολίτης Προικοννήσου. Διαμένει στον Πειραιά, όπου προσφέρει υπηρεσίες ιεροκήρυκα στην οικεία Μητρόπολη.

Έλαβε μέρος σε πλείστα Θεολογικά Συνέδρια στην Ελβετία, Σερβία, Γαλλία, Ελλάδα, Κωνσταντινούπολη, Γεωργία, Αυστραλία κ.α.. Έδωσε θεολογικές και λογοτεχνικές διαλέξεις σε Ελλάδα, Κύπρο, Αυστραλία και Νέα Ζηλανδία. Εξέδωσε θεολογικά περιοδικά στην Κρήτη και την Αυστραλία, ενώ χρησιμοποιεί συστηματικά το ραδιόφωνο για τη μετάδοση του ευαγγελικού μηνύματος. Πέρα της μητρικής του ομιλεί και την αγγλική γλώσσα.

## Παραπομπές


Κατηγορία:Μητροπολίτες Προικοννήσου
Κατηγορία:Μητροπολίτες Νέας Ζηλανδίας
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Καραθανάσης

Το ελληνικό επώνυμο **Καραθανάσης** μπορεί να αναφέρεται σε κάποιο από τα παρακάτω πρόσωπα:

* Αθανάσιος Καραθανάσης (γενν. 1946), ιστορικός του πολιτισμού και της εκκλησιαστικής ιστορίας
* Γεώργιος Καραθανάσης (θάν. 1945), λήσταρχος από την Αράχοβα, που συμμετέσχε και στην απόπειρα δολοφονίας του Ελευθέριου Βενιζέλου του 1933
* Γιάννης Καραθανάσης (γενν. 1991), καλαθοσφαιριστής
* Χριστόδουλος Καραθανάσης (1961-1996), υποπλοίαρχος του Πολεμικού Ναυτικού, ένας από τους τρεις νεκρούς της Κρίσεως των Ιμίων
Έμμαστε

Το **Έμμαστε** (εσθον. *Emmaste*, γερμ. *Emmast*) είναι χωριό της δυτικής Εσθονίας, στον Δήμο Χίιουμαα της Επαρχίας Χίιου.  Στην απογραφή του 2021 το Έμμαστε είχε 206 κατοίκους έναντι 281 κατοίκων σε εκείνη του 2000. Το χωριό βρίσκεται στο νότιο άκρο της νήσου Χιίουμαα, του δεύτερου μεγαλύτερου νησιού της Εσθονίας. Το Έμμαστε πήρε το καθεστώς του χωριού το έτος 1977, ενώ μέχρι τότε χαρακτηριζόταν ως «καταυλισμός» (εσθ. *asundus*), που δημιουργήθηκε κατά τη δεκαετία του 1920 πάνω στα εδάφη του ομώνυμου αγροκτήματος. Το ανατολικό μέρος του χωριού ήταν γνωστό με την ονομασία *Nõmme*, όντας στις δεκαετίες του 1920 και του 1930 ένα ξεχωριστό χωριό. Το 1977 ένα άλλο γειτονικό χωριό, το Βίιτερνα, συγχωνεύθηκε με τον *καταυλισμό* Έμμαστε και συστήθηκε το χωριό Έμμαστε.

## Παραπομπές


Εμμαστε
Λάουκα (χωριό)

Η **Λάουκα** (εσθον. *Lauka*, γερμ. *Lauk*) είναι χωριό της δυτικής Εσθονίας, στον Δήμο Χίιουμαα της Επαρχίας Χίιου. Στην απογραφή του 2021 η Λάουκα είχε 111 κατοίκους έναντι 153 κατοίκων σε εκείνη του 2011. Το χωριό βρίσκεται στο βόρειο μέρος της νήσου Χιίουμαα, του δεύτερου μεγαλύτερου νησιού της Εσθονίας. Το νότιο τμήμα της Λάουκα συνορεύει με την τάφρο Γιάανιγκου, η οποία χύνεται στη μικρή λίμνη Βέσκιλαϊς στα δυτικά του χωριού.

## Παραπομπές


Λαουκα
Ανί-Μαρτέν-Ριέ

Το **Ανί-Μαρτέν-Ριέ** () είναι γαλλική κοινότητα στο νομό της Αιν, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Αιν
Βίλλεμι

Το **Βίλλεμι** (εσθον. *Villemi*) είναι μικρό χωριό της δυτικής Εσθονίας, στον Δήμο Χίιουμαα της Επαρχίας Χίιου. Στην απογραφή του 2021 το Βίλλεμι είχε μόλις 25 κατοίκους έναντι 32 κατοίκων σε εκείνη του 2000 και 115 στην απογραφή του 1959. Το χωριό βρίσκεται στη νήσο Χιίουμαα, το δεύτερο μεγαλύτερο νησί της Εσθονίας.

Το τοπωνύμιο «Βίλλεμι» εμφανίσθηκε τον 17ο αιώνα, ενώ ως ξεχωριστό χωριό υπήρχε από το έτος 1709. Από το Βίλλεμι κατάγονταν οι πατρικοί πρόγονοι της Αμερικανίδας αστροναύτη Νικόλ Ώναπου Μαν.

## Παραπομπές


Βιλλεμι
Γιάουζα

Η **Γιάουζα** (εσθον. *Jausa*) είναι χωριό της δυτικής Εσθονίας, στον Δήμο Χίιουμαα της Επαρχίας Χίιου. Στην απογραφή του 2021 η Γιάουζα είχε 90 κατοίκους έναντι 128 κατοίκων σε εκείνη του 2000 και 271 στην απογραφή του 1959. Το χωριό βρίσκεται στο νότιο μέρος της νήσου Χιίουμαα, του δεύτερου μεγαλύτερου νησιού της Εσθονίας.

Η Γιάουζα αναφέρεται για πρώτη φορά το έτος 1564 (ως *Joosz dorp*). Το νοτιοδυτικό μέρος του χωριού είναι γνωστό ως Ρέμμαοτς (*Remmaots*). 

## Παραπομπές


Γιαουζα
Βόκα

Το **Βόκα** (εσθον. *Voka*) είναι παραθαλάσσιο χωριό της βορειοανατολικής Εσθονίας, στον Δήμο Τόιλα της Επαρχίας Ίντα-Βίρου. Στην απογραφή του 2021 το Βόκα είχε 754 κατοίκους έναντι 823 κατοίκων σε εκείνη του 2011. Από τους κατοίκους το 2011 οι εθνοτικά Εσθονοί αποτελούσαν το 83,5%.

## Παραπομπές


## Εξωτερικοί σύνδεσμοι
* 

Κατηγορία:Χωριά της Επαρχίας Ίντα-Βίρου
Κάμπελιμετσα

Το **Κάμπελιμετσα** (εσθον. *Kabelimetsa*) είναι χωριό της βορειοανατολικής Εσθονίας, στον Δήμο Τόιλα της Επαρχίας Ίντα-Βίρου. Στην απογραφή του 2021 το Κάμπελιμετσα είχε 88 κατοίκους έναντι 66 κατοίκων σε εκείνη του 2011. Πριν από τη διοικητική μεταρρύθμιση του 2017 το χωριό ανήκε στον καταργηθέντα Δήμο Κόχτλα.

## Παραπομπές


## Εξωτερικοί σύνδεσμοι
* 

Κατηγορία:Χωριά της Επαρχίας Ίντα-Βίρου
Πάγκαρι

Το **Πάγκαρι** (εσθον. *Pagari*) είναι χωριό της βορειοανατολικής Εσθονίας, στον Δήμο Άλουταγκουζε της Επαρχίας Ίντα-Βίρου. Στην απογραφή του 2021 το Πάγκαρι είχε 174 κατοίκους έναντι 190 κατοίκων σε εκείνη του 2000. Στο Πάγκαρι γεννήθηκε η ιστορικός της δημοσιογραφίας, μουσειολόγος και βουλεύτρια Κρίστα Άρου.

## Παραπομπές


Κατηγορία:Χωριά της Επαρχίας Ίντα-Βίρου
Nakajima C3N

Το **Nakajima C3N** ήταν αναγνωριστικό αεροσκάφος της δεκαετίας του 1930. Ήταν ένα μονοκινητήριο μονοπλάνο με σταθερό σύστημα προσγείωσης το οποίο σχεδιάστηκε για να επιχειρεί από τα αεροπλανοφόρα του Ιαπωνικού Αυτοκρατορικού Ναυτικού. Παρόλο που ο τύπος δεν εντάχθηκε σε παραγωγή, τα δύο πρωτότυπα που κατασκευάστηκαν χρησιμοποιήθηκαν επιχειρησιακά, διεξάγοντας αποστολές αναγνώρισης από χερσαίες βάσεις στο πλαίσιο του Β΄ Σινοϊαπωνικού Πολέμου.

## Σχεδιασμός και ανάπτυξη
Το 1935 η Nakajima υπέβαλε πρόταση για να ανταποκριθεί σε προδιαγραφή του Ναυτικού που ζητούσε ένα αναγνωριστικό αεροσκάφος που θα επιχειρούσε από τα αεροπλανοφόρα του. Το αεροσκάφος αυτό, που εσωτερικά έλαβε την ονομασία **Τύπος S** από την εταιρεία, είχε πολλά κοινά στοιχεία με το τορπιλοπλάνο Nakajima B5N που αναπτύσσονταν παράλληλα. Το νέο αναγνωριστικό ήταν ένα μονοκινητήριο χαμηλοπτέρυγο μονοπλάνο εξ ολοκλήρου μεταλλικής κατασκευής το οποίο διέθετε πτέρυγες που αναδιπλώνονταν προς τα πάνω για ευκολότερη αποθήκευση στα αεροπλανοφόρα. Εν αντιθέσει με το B5N, το σύστημα προσγείωσής του ήταν σταθερό και οι κύριοι τροχοί του είχαν αεροδυναμικά καλύμματα. Προωθούνταν από αστεροειδή κινητήρα Nakajima Hikari, όπως και τα πρώιμα B5N. Το πλήρωμα ήταν τριμελές και ο αμυντικός οπλισμός αποτελούνταν από ένα πολυβόλο 7,7 mm στο πίσω μέρος του κόκπιτ και ακόμα ένα σταθερό και ίδιου διαμετρήματος το οποίο στόχευε ο πιλότος.

Το πρώτο από τα δύο πρωτότυπα ολοκληρώθηκε τον Οκτώβριο του 1936. Έπειτα από δοκιμές και την ολοκλήρωση των διαδικασιών πιστοποίησης για χρήση σε αεροπλανοφόρα, ο τύπος υιοθετήθηκε επίσημα ως το **Αναγνωριστικό Αεροσκάφος Αεροπλανοφόρου Τύπου 97** ή **C3N-1**. Παρόλα αυτά δεν εντάχθηκε σε παραγωγή διότι θεωρούσε πως το B5N ήταν επαρκές ως αναγνωριστικό.

## Επιχειρησιακή ιστορία
Τα δύο C3N-1s στάλθηκαν το 1937 στην Κίνα για να αξιολογηθούν σε πραγματικές πολεμικές συνθήκες. Πραγματοποίησαν αποστολές αναγνώρισης στις περιοχές του Χανκόου και της Σαγκάης τους πρώτους μήνες του Σινοϊαπωνικού Πολέμου. 

## Δείτε επίσης
; Αεροσκάφη που σχετίζονται με την ανάπτυξη του C3N
* Nakajima B5N

## Παραπομπές


## Βιβλιογραφία
* Mikesh, Robert C. and Shorzoe Abe. *Japanese Aircraft 1910-1941*. London:Putnam, 1990. .

C3N
Κατηγορία:Αναγνωριστικά αεροσκάφη
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
Άα (Εσθονία)

Το **Άα** (εσθον. *Aa*) είναι παραθαλάσσιο χωριό της βορειοανατολικής Εσθονίας, στον Δήμο Λιούγκανουζε της Επαρχίας Ίντα-Βίρου. Στην απογραφή του 2021 το Άα είχε 174 κατοίκους έναντι 190 κατοίκων σε εκείνη του 2000. Το χωριό βρίσκεται στη νότια ακτή του Φινλανδικού κόλπου και απέχει 10 χιλιόμετρα από την έδρα του Δήμου, το Λιούγκανουζε.

Το Άα αναφέρεται για πρώτη φορά το 1241, με την ονομασία **Hazæ**, στο *[[Απογραφικό Βιβλίο του Βασιλέα Βάλντεμαρ]]*. Αργότερα ήταν γνωστό και με τη γερμανική ονομασία του, ως **Χάακχοψ** (*Haakhof*). Από αιώνες ανήκει στον ιστορικό Δήμο Λιούγκανουζε, στην τότε Επαρχία Βίρουμαα. 

## Παραπομπές


## Εξωτερικοί σύνδεσμοι
* 

Κατηγορία:Χωριά της Επαρχίας Ίντα-Βίρου
Άχουλα

Το **Άχουλα** (εσθον. *Ahula*, γερμ. *Affel*) είναι χωριό της βορειοκεντρικής Εσθονίας, στον Δήμο Γιέρβα της Επαρχίας Γιέρβα. Στην απογραφή του 2021 το Άχουλα είχε 275 κατοίκους έναντι 294 κατοίκων σε εκείνη του 2011.

## Παραπομπές


Αχουλα
Βιάετσα

Η **Βιάετσα** (εσθον. *Väätsa*, γερμ. *Waetz*) είναι χωριό της βορειοκεντρικής Εσθονίας, έδρα παλαιότερα ομώνυμου Δήμου της Επαρχίας Γιέρβα και σήμερα υπαγόμενο στον Δήμο Τιούρι της ίδιας επαρχίας. Στην απογραφή του 2021 η Βιάετσα είχε 610 κατοίκους έναντι 704 κατοίκων την 1η Ιανουαρίου 2006.

Η Βιάετσα αναφέρεται για πρώτη φορά ως χωριό το 1564. Το τσιφλίκι και το αντίστοιχο αρχοντικό της Βιάετσα ιδρύθηκαν υπό σουηδική κατοχή τις δεκαετίες του 1620 και του 1630 από τον Μάγνους φον Νήροτ (*Magnus von Nieroth*). Μετά το 1686 το τσιφλίκι ήταν στην ιδιοκτησία της ρωσικής οικογένειας Μπαράνοφ για περίπου δύο αιώνες. Το νεοκλασικό βασικό κτήριο του αρχοντικού ανεγέρθηκε από το 1796 έως το 1800, όπως και το μπαρόκ πάρκο. Μετά την ανεξαρτησία της Εσθονίας το 1919, η ιδιοκτησία δημεύθηκε εις βάρος του κληρονόμου Άντον φον Ζάιντλιτς (*Seydlitz*), και από το 1925 η έπαυλη λειτουργούσε ως σχολείο, ενώ το 2010-2011 έγινε πλήρης αποκατάσταση της επαύλεως και του πάρκου, ενώ στους πρώην στάβλους λειτουργεί ο ξενώνας «Βάνα Ταλλ».

## Παραπομπές


Βιαετσα
Έρβιτα

Η **Έρβιτα** (εσθον. *Ervita*, γερμ. *Erwita*) είναι χωριό της βορειοκεντρικής Εσθονίας, στον Δήμο Γιέρβα της Επαρχίας Γιέρβα. Στην απογραφή του 2021 η Έρβιτα είχε 200 κατοίκους ακριβώς έναντι 207 κατοίκων σε εκείνη του 2011.

Το τσιφλίκι και το αντίστοιχο αρχοντικό της Έρβιτα αναφέρονται για πρώτη φορά σε γραπτή πηγή το 1663. Το σημερινό κτήριο χρονολογείται από τις αρχές του 19ου αιώνα και είναι κτισμένο σε απλό νεοκλασικό ρυθμό. Ο γερμανικής καταγωγής Ρώσος στρατηγός Γκότχαρντ Γιόχαν φον Κνόρινγκ γεννήθηκε στο αρχοντικό αυτό το 1744 ή το 1746.

## Παραπομπές


Ερβιτα
Κάαλεπι

Το **Κάαλεπι** (εσθον. *Kaalepi*, γερμ. *Kaulep*) είναι χωριό της βορειοκεντρικής Εσθονίας, στον Δήμο Γιέρβα της Επαρχίας Γιέρβα. Στην απογραφή του 2021 το Κάαλεπι είχε 156 κατοίκους έναντι 163 κατοίκων σε εκείνη του 2011. Από το 1991 και μέχρι τη διοικητική μεταρρύθμιση της τοπικής αυτοδιοικήσεως της Εσθονίας το 2017, το χωριό ανήκε στον Δήμο Άλμπου.

## Παραπομπές


Κααλεπι
Παναγία η Γκρεμνιώτισσα

H **Παναγία η Γκρεμνιώτισσα** είναι μια ελληνική ορθόδοξη εκκλησία στην Ίο.

Σύμφωνα με το μύθο, κατά τη διάρκεια της Τουρκοκρατίας στην Ελλάδα, κάποιοι στην Κρήτη φοβούμενοι ότι οι Οθωμανοί ήθελαν να προστατεύσουν τη θρησκεία τους και τα σύμβολά της έβαλαν μια θρησκευτική εικόνα της Παναγίας σε μια ξύλινη σχεδία με ένα κερί πάνω της με την ελπίδα ότι κάποιος θα τη βρει και θα σώσει την εικόνα. Αργότερα, κάποιος Χέρντερ κατά τη διάρκεια μιας νύχτας παρατήρησε ένα φως στην παραλία του Μυλοπότα και βρήκε τη σχεδία και την εικόνα. Στη συνέχεια, το πήραν και το έδωσαν στην εκκλησία του Αγίου Νικολάου. 

Το επόμενο πρωί, σύμφωνα με τον μύθο, η εικόνα μεταφέρθηκε μυστηριωδώς στην εκκλησία του Αγίου Ελευθερίου στο Παλαιόκαστρο. Αφού το φαινόμενο επαναλήφθηκε τρεις φορές, πεπεισμένοι από τα θαύματά της, οι ντόπιοι αποφάσισαν να χτίσουν μια εκκλησία για την εικόνα, αλλά κάθε φορά που άρχιζαν να χτίζουν έβρισκαν τα τούβλα δίπλα στην εκκλησία του Αγίου Ελευθερίου. Μετά από αυτό, οι κάτοικοι της Ιού αποφάσισαν να χτίσουν την εκκλησία σε ένα μέρος όπου φαίνεται η Κρήτη, και άνθρωποι όλων των ηλικιών από όλο το νησί μαζεύτηκαν και άρχισαν να χτίζουν την εκκλησία.

## Όνομα
Η εκκλησία, λόγω του μεγάλου υψομέτρου της, καθώς βρίσκεται σχεδόν στην κορυφή του γκρεμού της Χώρας, φέρει το όνομα Γκρεμιώτισσα που σημαίνει «του γκρεμού», και η Παναγία είναι η πολιούχος. Όλα μαζί κυριολεκτικά σημαίνει Παναγία του Γκρεμού.

## Παραπομπές


## Εξωτερικοί σύνδεσμοι
* 

Κατηγορία:Ίος
Κατηγορία:Εκκλησίες στις Κυκλάδες
Κατηγορία:Εκκλησίες αφιερωμένες στην Παναγία
Λάουπα

Η **Λάουπα** (εσθον. *Laupa*) είναι χωριό της κεντρικής Εσθονίας, στον Δήμο Τιούρι της Επαρχίας Γιέρβα. Στην απογραφή του 2021 η Λάουπα είχε 174 κατοίκους έναντι 190 κατοίκων σε εκείνη του 2000.

Το τσιφλίκι και το αντίστοιχο αρχοντικό της Λάουπα ιδρύθηκαν στις αρχές του 17ου αιώνα. Μια ξύλινη έπαυλη ανεγέρθηκε το 1853-1855 από την Οικογένεια Τάουμπε, αλλά πυρπολήθηκε από επαναστάτες κατά τη Ρωσική επανάσταση του 1905.

Το σημερινό αρχοντικό σχεδιάσθηκε από τον κατοικούντα στο Τάλιν γερμανικής καταγωγής Εσθονό αρχιτέκτονα Ζακ Ρόζενμπαουμ το 1910 και ολοκληρώθηκε το 1913. Ο αρχιτεκτονικός ρυθμός του νέου αρχοντικού της Λάουπα είναι εκλεκτικιστικός νεο-μπαρόκ, με ισχυρές επιρροές Αρ Νουβό και νεο-ροκοκό. Το κτήριο φέρει πλούσια διακόσμηση με ψευδοκίονες, ημικίονες, κιγκλιδώματα, γύψινες γιρλάντες και κοχύλια ροκοκό. Μερικά από τα διακοσμητικά στοιχεία φιλοτεχνήθηκαν στο φημισμένο εργαστήριο του γλύπτη Άουγκουστ Φολτς στη Ρίγα. Το αρχοντικό θεωρείται ένα από τα πλέον «φτασμένα» καλλιτεχνικώς της κατηγορίας του σε ολόκληρη την Εσθονία.

## Παραπομπές


Λαουπα
Καθεδρικός Ναός Αγίας Τριάδος (Πειραιάς)

Ο **Καθεδρικός Ναός Αγίας Τριάδος** είναι ορθόδοξος ναός στο κέντρο του Πειραιά. Πρόκειται για έναν εντυπωσιακό και μεγάλο ναό που αποτελεί τον Καθεδρικό ναό της Ιεράς Μητροπόλεως Πειραιώς. 

Το σημερινό οικοδόμημα άρχισε να κατασκευάζεται το  1956, εγκανιάστηκε το 1964 και ολοκληρώθηκε το 1979. 

Η κατασκευή της αρχικής εκκλησίας ξεκίνησε το 1839, λίγα μόλις χρόνια αφότου η Ελλάδα είχε αποκτήσει την ανεξαρτησία της από την Οθωμανική Αυτοκρατορία, με την τοιχογραφία της να ολοκληρώθηκε το 1844, πέντε χρόνια αργότερα. Ολοκληρώθηκε το 1845. Η πρώτη αυτή εκκλησία κατεδαφίστηκε ολοσχερώς εκατό χρόνια αργότερα, στις 11 Ιανουαρίου 1944, κατά τον βομβαρδισμό της πόλης του Πειραιά από τους Συμμάχους, με αποτέλεσμα να σκοτωθούν αρκετοί άνθρωποι που είχαν καταφύγει μέσα στην εκκλησία για προστασία. Το καλοκαίρι του ίδιου έτους χτίστηκε μια πρόχειρη εκκλησία στο κέντρο των ερειπίων για να εξυπηρετήσει τους ενορίτες. αυτή η προσωρινή εκκλησία στάθηκε εκεί για δώδεκα χρόνια.

## Παραπομπές


## Εξωτερικοί σύνδεσμοι
* 

Κατηγορία:Εκκλησίες στην Αττική
Κατηγορία:Εκκλησιαστικά κτίρια με τρούλους
Κατηγορία:Κτίρια και κατασκευές στον Πειραιά
Κατηγορία:Εκκλησίες αφιερωμένες στην Αγία Τριάδα
Παναγία Τρυπητή

H **Παναγία Τρυπητή** είναι ένα ιστορικό ιερό προσκήνυμα της Θεοτόκου στην πόλη του Αιγίου. Είναι ένα από τα σημαντικότερα ορθόδοξα προσκυνήματα στην Ελλάδα. Το ιερό είναι αφιερωμένο στη Μητέρα Θεοτόκο της Ζωοδόχου Πηγής. 

Τα πολλά και εντυπωσιακά θαύματα που γίνονται με τις μεσιτείες της Παναγίας έχουν καθαγιάσει την εκκλησία στη συνείδηση των πιστών ως εθνικό ιερό. Χιλιάδες πιστοί, από όλη την Ελλάδα, καταφθάνουν κάθε χρόνο τη Παρασκευή της Διακαινησίμου στο Αίγιο, για να πάρουν τη χάρη της Παναγίας και να πάρουν την ευλογία Της. Στον 14ο τόμο του γαλλικού μηνιαίου περιοδικού Revue des deux Mondes του έτους 1876 αναφέρεται ότι ήταν μια μεγάλη γιορτή για τους Αιγιώτες. Αναφέρει μάλιστα τη χρήση κροτίδων εκείνη την ημέρα. Αυτή την ημέρα κάθε χρόνο γίνεται λιτάνευση της Αγίας Εικόνας στους δρόμους του Αιγίου και είναι επίσημη θρησκευτική εορτή (αναγνωρισμένη ως επίσημη αργία με βασιλικό διάταγμα της 8ης Μαΐου 1933). 

Το όνομα Τρυπητή προέρχεται από την λέξη "Τρύπα", επειδή η θαυματουργή εικόνα της Παναγίας βρέθηκε σε μια τρύπα στο βράχο. Στο νάρθηκα της εκκλησίας (που βρίσκεται στο ισόγειο) υπάρχει μια πηγή με νερό. Οι πιστοί πίνουν αυτό το νερό ως ευλογία αφού πιστεύεται ότι κάνει θαυματουργές θεραπείες.

## Παραπομπές


## Εξωτερικοί σύνδεσμοι
* 

Κατηγορία:Αίγιο
Κατηγορία:Εκκλησίες στην Ελλάδα
Κατηγορία:Εκκλησίες αφιερωμένες στην Παναγία
Ιερός Ναός Αγίου Σπυρίδωνος (Ρόδος)

Ο **Ιερός Ναός Αγίου Σπυρίδωνος** είναι μια ελληνορθόδοξη εκκλησία στη Ρόδο, Ελλάδα. Πρόκειται για μια μεσαιωνική βυζαντινή εκκλησία που χτίστηκε τον 13ο αιώνα μέσα στην παλιά περιτειχισμένη πόλη της Ρόδου. Κατά την οθωμανική περίοδο του νησιού, μετατράπηκε σε τζαμί που ονομαζόταν *Καβακλί Τζαμί*, πριν επιστρέψει στη χριστιανική λατρεία.

Οι ανασκαφές και οι αναστηλώσεις που έγιναν το 1984 αποκάλυψαν ότι ο πρώτος ναός χτίστηκε στα ερείπια ενός ελληνιστικού τρίκλιτου κτιρίου τον 13ο αιώνα, αλλά δεν είναι σαφές σε ποιον ήταν αφιερωμένος ο ναός. Ο Άγιος Σπυρίδων στη σημερινή του μορφή ανεγέρθηκε τον 16ο αιώνα, πάνω από τον προηγούμενο. Μετά την πτώση του νησιού από τους Οθωμανούς Τούρκους το 1522, μετατράπηκε σε τζαμί, που ονομάζεται *Καβακλί Τζαμί* από την τουρκική λέξη "καβάκ" (δηλ. λευκός).

Στη νεότερη εποχή, η Δ΄ Εφορεία Βυζαντινών Αρχαιοτήτων, κατά τις ανασκαφές, και με διαδικασία παρόμοια με αυτή που υιοθετήθηκε για τον χαρακτηρισμό των ναών του Αγίου Αρτεμίου και της Αγίας Κυριακής, αποφάσισε να αποδώσει στον ναό αυτόν τον Άγιο Σπυρίδωνα.

## Παραπομπές


## Εξωτερικοί σύνδεσμοι
* 

Κατηγορία:Ρόδος
Κατηγορία:Εκκλησιαστικά κτίρια με τρούλους
Κατηγορία:Πρώην τζαμιά στην Ελλάδα
Κατηγορία:Εκκλησίες στην Ελλάδα
Κατηγορία:Εκκλησίες αφιερωμένες στον Άγιο Σπυρίδωνα
Καθεδρικός Ναός της Κοιμήσεως της Θεοτόκου (Χανιά)

Ο **Καθεδρικός Ναός της Κοιμήσεως της Θεοτόκου** ονομάζεται επίσης **Καθολικός Καθεδρικός Ναός Χανίων** είναι ο Ρωμαιοκαθολικός καθεδρικός ναός στα Χανιά, στο νησί της Κρήτης.

## Ιστορία
Χτίστηκε το 1879 από τον πρώτο καθολικό επίσκοπο της Κρήτης, Αλοΐζιο Κάναβο, για να εξυπηρετεί ολόκληρο τον καθολικό πληθυσμό της περιοχής. Το 2004, ο καθεδρικός ναός γιόρτασε την 125η επέτειό του. Η εκκλησία είναι υπό την ευθύνη του Τάγματος των Καπουτσίνων.

Ο καθεδρικός ναός ακολουθεί το ρωμαϊκό ή λατινικό έθιμο και είναι η έδρα της Ρωμαιοκαθολικής Επισκοπής Κρήτης που δημιουργήθηκε αρχικά το 1213 και αναστηλώθηκε από τον Πάπα Πίο Θ΄ το 1874.
## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στα Χανιά
Κατηγορία:Εκκλησίες στην Κρήτη
Χανια
Γκραντ Φορκς (Βόρεια Ντακότα)

Το **Γκραντ Φορκς** () είναι πόλη και η έδρα της κομητείας Γκραντ Φορκς στην πολιτεία της Βόρειας Ντακότα των Ηνωμένων Πολιτειών. Κατά την απογραφή του 2020, είχε πληθυσμό 59,166 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει έκταση 29.318 τετραγωνικά μίλια (75,93 km2), εκ των οποίων 29.120 τετραγωνικά μίλια (75,42 km2) είναι στεριά και 0,198 τετραγωνικά μίλια (0,51 km2) είναι νερό. Δεδομένου ότι βρίσκεται σε ένα από τα πιο επίπεδα μέρη του κόσμου, η πόλη έχει λίγες υψομετρικές διαφορές.

## Παραπομπές


Κατηγορία:Πόλεις της Βόρειας Ντακότα
Κατηγορία:Έδρες κομητειών της Βόρειας Ντακότα
Γουόσμπερν (Βόρεια Ντακότα)

Το **Γουόσμπερν** () είναι πόλη και η έδρα της κομητείας ΜακΛίν στην πολιτεία της Βόρειας Ντακότα των Ηνωμένων Πολιτειών. Κατά την απογραφή του 2020, είχε πληθυσμό 1,300 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 1,89 τετραγωνικά μίλια (4,90 km2), από τα οποία 1,80 τετραγωνικά μίλια (4,66 km2) είναι ξηρά και 0,09 τετραγωνικά μίλια (0,23 km2) είναι νερό.

## Παραπομπές


Κατηγορία:Πόλεις της Βόρειας Ντακότα
Κατηγορία:Έδρες κομητειών της Βόρειας Ντακότα
Λακότα (Βόρεια Ντακότα)

Η ** Λακότα** () είναι πόλη και η έδρα της κομητείας Νέλσον στην πολιτεία της Βόρειας Ντακότα των Ηνωμένων Πολιτειών. Κατά την απογραφή του 2020, είχε πληθυσμό 683 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 1.032 τετραγωνικά μίλια, όλη γη.

Όπως και η υπόλοιπη Βόρεια Ντακότα, η Λακότα έχει ηπειρωτικό κλίμα. Η χαμηλότερη μέση θερμοκρασία της είναι -18 βαθμοί Κελσίου/0 βαθμοί Φαρενάιτ (τον Ιανουάριο). Η υψηλότερη μέση θερμοκρασία της είναι 26 βαθμοί Κελσίου/79 βαθμοί Φαρενάιτ (μέχρι τον Ιούλιο και τον Αύγουστο).

## Παραπομπές


Κατηγορία:Πόλεις της Βόρειας Ντακότα
Κατηγορία:Έδρες κομητειών της Βόρειας Ντακότα
Μακλάσκι (Βόρεια Ντακότα)

Το **Μακλάσκι** () είναι πόλη και η έδρα της κομητείας Σέρινταν στην πολιτεία της Βόρειας Ντακότα των Ηνωμένων Πολιτειών. Κατά την απογραφή του 2020, είχε πληθυσμό 322 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 0,39 τετραγωνικά μίλια (1,01 km2), όλη γη.

Η πόλη θεωρείται η «καρδιά» της Βόρειας Ντακότα καθώς είναι το γεωγραφικό κέντρο της Βόρειας Ντακότα.

## Παραπομπές


Κατηγορία:Πόλεις της Βόρειας Ντακότα
Κατηγορία:Έδρες κομητειών της Βόρειας Ντακότα
Μπιτς (Βόρεια Ντακότα)

Το **Μπιτς** () είναι πόλη και η έδρα της κομητείας Γκόλντεν Βάλεϊ στην πολιτεία της Βόρειας Ντακότα των Ηνωμένων Πολιτειών. Κατά την απογραφή του 2020, είχε πληθυσμό 981 κατοίκους.

Η πόλη βρίσκεται στη δυτική Βόρεια Ντακότα κατά μήκος των συνόρων με τη Μοντάνα. Σύμφωνα με το Γραφείο Απογραφής των Ηνωμένων Πολιτειών, έχει συνολική έκταση 2.574 τετραγωνικά μίλια (6,67 km2), εκ των οποίων 2.552 τετραγωνικά μίλια (6,61 km2) είναι ξηρά και 0,022 τετραγωνικά μίλια (0,06 km2) είναι νερό.

## Παραπομπές


Κατηγορία:Πόλεις της Βόρειας Ντακότα
Κατηγορία:Έδρες κομητειών της Βόρειας Ντακότα
NGC 4246

Ο **[[Νέος Γενικός Κατάλογος|NGC]]4246** είναι σπειροειδής γαλαξίας στον αστερισμό Παρθένο. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια βάσει του νόμου του Χαμπλ ο γαλαξίας απέχει . Άλλες μελέτες, που δεν βασίζονται στην μετατόπιση προς το ερυθρό, δίνουν εκτίμηση  εκατομμυρίων ετών φωτός. Τον ανακάλυψε ο αστρονόμος Ουίλιαμ Χέρσελ (William Herschel) στις 13 Απριλίου 1784 ενώ στις 30 Οκτωβρίου 1899 τον παρατήρησε και ο Άρνολντ Σβάσμαν (Arnold Schwassmann) και έτσι ο γαλαξίας καταγράφτηκε και ως IC 3113.

Σύμφωνα με τη βάση SIMBAD ο NGC4246 είναι επίσης γαλαξίας LINER. Μαζί με τους γαλαξίες NGC 4235 και NGC 4247 καταγράφεται ως **Holm 359** στο έργο του Έρικ Χόλμπεργκ (Erik Holmberg) *A Study of Double and Multiple Galaxies Together with Inquiries into some General Metagalactic Problems*.

## Υπερκαινοφανείς
Παρατηρήθηκαν δύο υπερκαινοφανείς στον NGC 4273:
* Ο **SN 1975C**, αγνώστου τύπου, στις 15 Μαρτίου 1975.
* Ο **SN 1984U**, αγνώστου τύπου, στις 2 Μαρτίου 1984.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Γαλαξίες LINER
Κατηγορία:Παρθένος (αστερισμός)
4246
39479
07334
+01-31-041
Ελληνόρρυθμος Καθολικός Ναός Αγίας Τριάδος (Αθήνα)

Ο **Ελληνόρρυθμος Καθολικός Ναός Αγίας Τριάδος** είναι ένας ελληνικός βυζαντινός ρωμαιοκαθολικός καθεδρικός ναός στην οδό Αχαρνών, στην Αθήνα.
Λειτουργεί ως έδρα της Ελληνοκαθολικής Αποστολικής Εξαρχίας της Ελλάδας, που δημιουργήθηκε στις 11 Ιουνίου 1932 από τον τότε Πάπα Πίο ΙΑ΄ και ακολουθεί το Βυζαντινό Τυπικό.

Είναι υπό την ποιμαντική ευθύνη του επισκόπου, Μανουέλ Νιν.

## Παραπομπές


## Εξωτερικοί σύνδεσμοι
* 

Κατηγορία:Καθολική Εκκλησία στην Ελλάδα
Αγίας Τριάδος
Ιερός Ναός Αγίας Τριάδος (Ρόδος)

Ο **Ιερός Ναός Αγίας Τριάδος** στην Οδό των Ιπποτών της Ρόδου είναι μια ελληνορθόδοξη εκκλησία στη Ρόδο. Είναι μια από τις δύο εκκλησίες αφιερωμένες στην Αγία Τριάδα στην παλιά μεσαιωνική πόλη της Ρόδου.

## Ιστορία
Χτίστηκε μεταξύ 1365 και 1374, και αφιερώθηκε στον Αρχάγγελο Μιχαήλ, αλλά αργότερα αφιερώθηκε στην Αγία Τριάδα. Η Εκκλησία του Αρχαγγέλου Μιχαήλ χτίστηκε από τους Ιππότες Νοσηλευτής και ως εκ τούτου ήταν αφιερωμένη στο Καθολικό δόγμα.

Κατά τη διάρκεια της Τουρκοκρατίας στο νησί, μετατράπηκε σε τζαμί με το όνομα *Χαν Ζαδέ Τζαμί*. Μετατράπηκε σε ορθόδοξη εκκλησία όταν τα Δωδεκάνησα προσαρτήθηκαν από την Ελλάδα μετά τον Β΄ Παγκόσμιο Πόλεμο.

## Παραπομπές


## Εξωτερικοί σύνδεσμοι
* 

Κατηγορία:Ρόδος
Κατηγορία:Εκκλησίες στις Κυκλάδες
Κατηγορία:Πρώην τζαμιά στην Ελλάδα
Κατηγορία:Εκκλησίες του 14ου αιώνα
Κατηγορία:Ιπποτοκρατία στη Ρόδο
Κατηγορία:Μεσαιωνικοί αρχαιολογικοί τόποι στην Ελλάδα
Κατηγορία:Εκκλησιαστικά κτίρια με τρούλους
Μπουίρ

Το **Μπουίρ** (, ) είναι γαλλική κοινότητα στο νομό της Αιν, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Αιν
Τρεις Kαμπάνες των Φηρών

Οι **Τρεις Kαμπάνες των Φηρών** επίσημα γνωστή ως **Καθολική Εκκλησία της Κοίμησης της Θεοτόκου**, είναι μια ελληνική καθολική εκκλησία στο νησί της Σαντορίνης. 

Η εκκλησία είναι γνωστή για τον μπλε τρούλο, τις τρεις καμπάνες και τη θέα. Το κτίριο βρίσκεται στην πόλη των Φηρών, ακριβώς πάνω από τα βράχια που δεσπόζουν στη δυτική Σαντορίνη.

## Ιστορία
Η τοποθεσία των σύγχρονων Τριών Καμπάνων των Φηρών έχει καταληφθεί από μια σειρά από άλλα κτίρια. Στα μέσα του 17ου αιώνα, δύο μέτριες υπόσκαφες εκκλησίες χτίστηκαν στο τότε στερεό πρόσωπο του γκρεμού. Οι εκκλησίες αυτές καταστράφηκαν τελικά καθώς ο γκρεμός υποχώρησε (λόγω της συνεχιζόμενης επέκτασης των Φηρών) και χτίστηκε αναρρωτήριο. Αυτό το κτίριο τελικά καταλήφθηκε από Ιησουίτες, οι οποίοι έζησαν στην τοποθεσία μέχρι να δοθεί η γη στη Μητρόπολη Σαντορίνης.

Η σημερινή εκκλησία χτίστηκε το 1757, και στη συνέχεια ανακαινίστηκε και επεκτάθηκε πολλές φορές κατά τη διάρκεια των αιώνων. Η κατασκευή υπέστη σοβαρές ζημιές στον σεισμό της Αμοργού το 1956, μετά τον οποίο το κτίριο αποκαταστάθηκε.

Η γιορτή της εκκλησίας είναι στις 15 Αυγούστου.

## Παραπομπές


## Εξωτερικοί σύνδεσμοι
* 

Κατηγορία:Σαντορίνη
Κατηγορία:Εκκλησίες στις Κυκλάδες
Κατηγορία:Εκκλησίες στη Θήρα
Γαλαναίικα Λυρκείας Αργολίδας

Tα **Γαλαναίικα** είναι μικρός οικισμός της Αργολίδας στην Πελοπόννησο. 

## Γενικά στοιχεία
Τα Γαλαναίικα βρίσκονται σε υψόμετρο 370 μέτρα και απόσταση περίπου 18 χλμ. Δ. από το Άργος. Αναφέρονται επίσημα για πρώτη φορά το 1971 να απογράφονται στην τότε κοινότητα Καρυάς. Σύμφωνα με το Σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Καρυάς που υπάγεται στην Δημοτική Ενότητα Λυρκείας του Δήμου Άργους - Μυκηνών. Στην απογραφή 2021 είχαν 24 κατοίκους ενώ σε αυτήν του 2011 ήταν 25.

## Σημείωση
Στην Αργολίδα αλλά τον Δήμο Επιδαύρου είναι ο συνώνυμος οικισμός Γαλαναίικα. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Τημένιο Αργολίδας

Tο **Τημένιο** είναι παραθαλάσσιος οικισμός της Αργολίδας στην Πελοπόννησο. 

## Γενικά στοιχεία
Το Τημένιο βρίσκεται στο  του Αργολικού Κόλπου ανάμεσα στη Νέα Κίο (δίπλα και βορειοδυτικά) και τον Αλμυρό (νοτιοδυτικά) σε απόσταση περίπου 8 χιλιομέτρων νότια από το Άργος. Η ονομασία του οφείλεται στο αρχαίο Τημένιο το οποίο ήταν επίνειο του Άργους. Η παραλία της είναι οργανωμένη, μεγάλη σε έκταση με άμμο και μικρό πετραδάκι και πολλούς φοίνικες στην ακρογιαλιά της ενώ υπάρχει η δυνατότητα για θαλάσσια σπορ. 

Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στον τότε Δήμο Άργους. Σύμφωνα με το Σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Άργους που υπάγεται στη Δημοτική Ενότητα Άργους του Δήμου Άργους - Μυκηνών. Στην απογραφή 2021 έχει 133 κατοίκους ενώ σε αυτήν του 2011 ήταν 73. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Κομητεία Έμμονς (Βόρεια Ντακότα)

Η **Κομητεία Έμμονς** () είναι κομητεία στην πολιτεία της Βόρειας Ντακότα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 3,301 κατοίκους.  Η διοικητική πρωτεύουσα (*έδρα*) είναι το Λίντον.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.555 τετραγωνικά μίλια (4.030 τ.χλμ), εκ των οποίων τα 1.510 τετραγωνικά μίλια (3.900 τ.χλμ) είναι στεριά και τα 45 τετραγωνικά μίλια (120 τ.χλμ) (2,9%) είναι νερό.
### Γειτονικές κομητείες

* Κομητεία Μπέρλι (βόρεια)
* Κομητεία Κίντερ (βορειοανατολικά)
* Κομητεία Λόγκαν (ανατολικά)
* Κομητεία Μάκιντος (νοτιοανατολικά)
* Κομητεία Κάμπελ, Νότια Ντακότα (νότια)
* Κομητεία Κόρσον, Νότια Ντακότα (νοτιοδυτικά)
* Κομητεία Σιού (δυτικά)
* Κομητεία Μόρτον (βορειοδυτικά)

## Παραπομπές


Κατηγορία:Κομητείες της Βόρειας Ντακότα
Κομητεία Έντυ (Βόρεια Ντακότα)

Η **Κομητεία Έντυ** () είναι κομητεία στην πολιτεία της Βόρειας Ντακότα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 2,263 κατοίκους.Η διοικητική πρωτεύουσα (*έδρα*) είναι το Νιου Ρόκφορντ. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 644 τετραγωνικά μίλια (1.670 km2), εκ των οποίων τα 630 τετραγωνικά μίλια (1.600 km2) είναι στεριά και τα 14 τετραγωνικά μίλια (36 km2) (2,2%) είναι νερό. Είναι η μικρότερη κομητεία στη Βόρεια Ντακότα ανά περιοχή.

## Παραπομπές


Κατηγορία:Κομητείες της Βόρειας Ντακότα
Κομητεία Κάβαλιερ (Βόρεια Ντακότα)

Η **Κομητεία Κάβαλιερ** () είναι κομητεία στην πολιτεία της Βόρειας Ντακότα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 3,704 κατοίκους.  Η διοικητική πρωτεύουσα (*έδρα*) είναι το Λάνγκτον. 

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1.510 τετραγωνικά μίλια (3.900 km2), εκ των οποίων τα 1.489 τετραγωνικά μίλια (3.860 km2) είναι στεριά και τα 21 τετραγωνικά μίλια (54 km2) (1,4%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Βόρειας Ντακότα
Κομητεία Κίντερ (Βόρεια Ντακότα)

Η **Κομητεία Κίντερ** () είναι κομητεία στην πολιτεία της Βόρειας Ντακότα των Ηνωμένων Πολιτειών. Κατά την απογραφή του 2020, είχε πληθυσμό 2,394 κατοίκους. Η διοικητική πρωτεύουσα (*έδρα*) είναι το Στιλ.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.433 τετραγωνικά μίλια (3.710 km2), εκ των οποίων τα 1.351 τετραγωνικά μίλια (3.500 km2) είναι στεριά και τα 82 τετραγωνικά μίλια (210 km2) (5,7%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Ουέλς (βόρεια)
* Κομητεία Στάτσμαν (ανατολικά)
* Κομητεία Λόγκαν (νότια)
* Κομητεία Έμμονς (νοτιοδυτικά)
* Κομητεία Μπέρλι (δυτικά)
* Κομητεία Σέρινταν (βορειοδυτικά)

## Παραπομπές


Κατηγορία:Κομητείες της Βόρειας Ντακότα